జర్మనీలో జర్మనీ భాష అధికార భాషగా ఉంది. ఇది అధిక సంఖ్యాకులు మాట్లాడే భాషగా ఉంది. ఇది ఐరోపా సమాఖ్యలోని 23 అధికారిక భాషలలో ఒకటిగానూ ఆంగ్లం, ఫ్రెంచులతో పాటు యూరోపియన్ కమిషన్ వ్యావహారిక భాషలలో ఒకటిగానూ ఉంది. జర్మనీలో గుర్తింపు పొందిన స్థానిక అల్పసంఖ్యాకుల భాషలుగా డానిష్, సోర్బియన్, రొమానీ, ఫ్రిజియన్ ఉన్నాయి. ఇవి అధికారికంగా ఇ సి ఆర్ ఎమ్ ఎల్ చే రక్షింపబడతాయి. టర్కిష్, పోలిష్,బాల్కన్ భాషలు, రష్యన్ అధికంగా వాడబడే వలసభాషలుగా ఉన్నాయి.

పశ్చిమ జర్మనీ భాష ప్రామాణికమైనది. ఇది ఇంగ్లీష్, డచ్, ఫ్రిజియన్ భాషలతో దగ్గరి సంబంధం కలిగిన భాషగా వర్గీకరించబడింది. ఇది కొంతవరకు తూర్పు (ప్రస్తుతం లేనిది) ఉత్తర జర్మనీ భాషలతో సంబంధం కలిగిఉంది. చాలా వరకు జర్మన్ శబ్దాలు భారతీయ-ఐరోపా భాష కుటుంబం నుండి ఉద్భవించాయి. స్వల్ప సంఖ్యలో కొన్ని పదాలు లాటిన్, గ్రీకు నుండి ఉద్భవించాయి. చాల కొద్ది పదాలు ఫ్రెంచ్ నుండి, ఇటీవలి కాలంలోని పదాలు ఇంగ్లీష్ ( డెన్గ్లిష్ గా పిలువబడుతోంది) నుండి ఉద్భవించాయి. జర్మన్ లాటిన్ అక్షరమాల ఉపయోగించి వ్రాయబడుతుంది. 26 ప్రామాణిక అక్షరాలతో పాటు, జర్మన్ మూడు అచ్చులను ఉమ్లుత్స్ తో కలిగి ఉంది. అవి ä, ö, ü, వాటితో పాటు ఎస్జేట్ లేదా "స్చార్ఫెస్ S" ("షార్ప్ s" ) ఇది "ß"గా వ్రాయబడుతుంది.

ప్రామాణిక జర్మనీ విధాల నుండి జర్మనీ మాండలికాలు విభిన్నంగా ఉంటాయి. ఈ జర్మన్ మాండలికాలు సాంప్రదాయ స్థానిక విధానాల ఉనికి విభిన్న జర్మనీ తెగలకు చెందినది. ఇవి ప్రామాణిక జర్మన్ నుండి పదజాలం, స్వర శాస్త్రము, వాక్య నిర్మాణం తరచూ భిన్నంగా ఉండటం వలన, కేవలం ప్రామాణిక జర్మనీ మాత్రమే తెలిసిన వారికి అంత సులభంగా అర్ధం కావు.

ప్రపంచ వ్యాప్తంగా 100 మిలియన్ల మంది స్వదేశీయులు జర్మనీ మాట్లాడుతుండగా 80 మిలియన్ల మంది స్వదేశస్థులు-కానివారు. ఐరోపా సమాఖ్యలో సుమారు 90 మిలియన్ల (18%) మంది ప్రజలకు జర్మనీ ప్రధాన భాషగా ఉంది. 67% జర్మన్ ప్రజలు ఏదో ఒక విదేశీ భాషను, 27% మంది ప్రజలు వారి స్వభాష కాక రెండు ఇతర భాషలలో సమాచార ప్రసారం చేయగలరు.

విదేశీ సంబంధాలు
భాషలు
బెర్లిన్ గణతంత్రం , యూరోపియన్ సమాఖ్య ఐక్యత (1990–)
భూగోళ శాస్త్రము